CELEX: 32012H0798
Language: da
Date: 2012-12-12 00:00:00
Title: 2012/798/EU: Kommissionens henstilling af 12. december 2012 om den anmeldelsesprocedure, der er fastlagt i artikel 22, stk. 3, i Europa-Parlamentets og Rådets direktiv 2002/22/EF om forsyningspligt og brugerrettigheder i forbindelse med elektroniske kommunikationsnet og -tjenester  EØS-relevant tekst

19.12.2012   
            
            
               DA
            
            
               Den Europæiske Unions Tidende
            
            
               L 349/72
            
         KOMMISSIONENS HENSTILLING
   af 12. december 2012
   om den anmeldelsesprocedure, der er fastlagt i artikel 22, stk. 3, i Europa-Parlamentets og Rådets direktiv 2002/22/EF om forsyningspligt og brugerrettigheder i forbindelse med elektroniske kommunikationsnet og -tjenester
   (EØS-relevant tekst)
   (2012/798/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde, særlig artikel 292,
   under henvisning til Europa-Parlamentets og Rådets direktiv 2002/22/EF af 7. marts 2002 om forsyningspligt og brugerrettigheder i forbindelse med elektroniske kommunikationsnet og –tjenester (forsyningspligtdirektivet). (1), særlig artikel 22, stk. 3, og
   ud fra følgende betragtninger:
   
               (1)
            
            
               Et konkurrencebaseret marked skal give forbrugerne et bredt udvalg af indhold, applikationer og tjenester og den tjenestekvalitet, de forlanger. De nationale tilsynsmyndigheder bør fremme brugernes adgang til og mulighed for at videreformidle informationer og benytte applikationer og tjenester. De nationale tilsynsmyndigheder, der skal varetage gennemførelsen af artikel 22, stk. 3, i direktiv 2002/22/EF har mulighed for at fastsætte mindstekrav til tjenesters kvalitet over for en eller flere virksomheder, der udbyder offentlige kommunikationsnet, for at hindre, at tjenesten forringes, og at trafikken over nettene hæmmes eller sinkes. De foreslåede foranstaltninger skal være rimeligt begrundet og stå i forhold til de politiske mål og tilsynsprincipper, der er fastsat i artikel 8 i Europa-Parlamentets og Rådets direktiv 2002/21/EF af 7. marts 2002 om fælles rammebestemmelser for elektroniske kommunikationsnet og -tjenester (rammedirektivet) (2). De nationale tilsynsmyndigheder bør tage de retningslinjer, der er udstukket af Sammenslutningen af Europæiske Tilsynsmyndigheder inden for Elektronisk Kommunikation (BEREC) (3) i betragtning, når de foreslår sådanne foranstaltninger.
            
         
               (2)
            
            
               Kommissionen bør undersøge de foreslåede foranstaltninger med henblik på at sikre, at de planlagte krav ikke påvirker det indre markeds funktionsevne negativt. De nationale tilsynsmyndigheder skal derfor fremlægge udkast til foranstaltninger, der fastsætter mindstekrav til tjenesters kvalitet eller ændrer tidligere fremsatte krav, for Kommissionen, efter den procedure, der er fastlagt i artikel 22, stk. 3, i direktiv 2002/22/EF. Anmeldelsesordningen bør ikke medføre unødvendige administrative byrder for de nationale tilsynsmyndigheder. Udkast til foranstaltninger, som har til formål at ophæve tidligere krav, skal kun meddeles af hensyn til gennemsigtigheden.
            
         
               (3)
            
            
               De nationale tilsynsmyndigheder skal, inden de fastsætter deres krav, tilsende Kommissionen udkastet i god tid, så denne har mulighed for at foretage en undersøgelse heraf. Anmeldelsen skal indeholde et sammendrag af begrundelsen, de planlagte krav og den foreslåede fremgangsmåde. De nationale tilsynsmyndigheder kan holde uformelle drøftelser med Kommissionen, før de fremlægger deres udkast til foranstaltninger.
            
         
               (4)
            
            
               For at Kommissionen kan undersøge udkastet til foranstaltninger har den brug for visse minimumsoplysninger. Der skal tages hensyn til behovet for på den ene side at sikre en effektiv vurdering og på den anden side at forenkle administrationen mest muligt. For at bidrage til at forenkle undersøgelsen af et anmeldt udkast til foranstaltninger og for at fremskynde processen bør de nationale tilsynsmyndigheder anvende standardiserede anmeldelsesformularer.
            
         
               (5)
            
            
               Når Kommissionen fremsætter kommentarer eller henstillinger om foreslåede foranstaltninger, der fastsætter eller ændrer mindstekrav til tjenester, skal de nationale tilsynsmyndigheder tage størst muligt hensyn til disse kommentarer eller henstillinger, når de træffer afgørelse om kravene. De nationale tilsynsmyndigheder skal ligeledes sikre gennemsigtighed ved at offentliggøre de vedtagne foranstaltninger, herunder de foranstaltninger, som ophæver tidligere krav.
            
         
               (6)
            
            
               Kommissionen bør for sin del offentliggøre anmeldelsen og alle oplysninger til støtte herfor såvel som de kommentarer og henstillinger, den har fremsat, eller meddelelsen om, hvorfor den ikke har fremsat kommentarer eller henstillinger. Oplysninger, der af en national tilsynsmyndighed betragtes som fortrolige i henhold til EU's regler og nationale regler om forretningshemmeligheder, behandles også som fortrolige af Kommissionen og den berørte nationale tilsynsmyndighed, jf. artikel 5 i direktiv 2002/21/EF —
            
         VEDTAGET DENNE HENSTILLING:
   
      FORMÅL OG ANVENDELSESOMRÅDE
   
   
               1.
            
            
               Målet med denne henstilling er at sikre en sammenhængende tilgang, fuld gennemsigtighed og en ensrettet procedure, når nationale tilsynsmyndigheder agter at indføre foranstaltninger, der fastsætter mindstekrav til tjenesters kvalitet, jf. artikel 22, stk. 3 i direktiv 2002/22/EF.
            
         
               2.
            
            
               De nationale tilsynsmyndigheder skal derfor i god tid fremsende følgende til Kommissionen:
               
                           a)
                        
                        
                           Udkast til foranstaltninger, der fastsætter mindstekrav til tjenesters kvalitet i henhold til artikel 22, stk. 3, i direktiv 2002/22/EF
                        
                     
                           b)
                        
                        
                           Udkast til foranstaltninger, der ændrer tidligere fremsatte krav
                        
                     
                           c)
                        
                        
                           Udkast til foranstaltninger, der ophæver tidligere fremsatte krav.
                        
                     
         
      DEFINITIONER
   
   
               3.
            
            
               Udtryk, der defineres i direktiv 2002/21/EF (rammedirektivet), direktiv 2002/22/EF og særdirektiverne, har samme betydning, når de anvendes i denne henstilling. Desuden gælder følgende:
               
                            
                        
                        
                           Ved »anmeldelse« forstås en national tilsynsmyndigheds anmeldelse til Kommissionen af et udkast til en foranstaltning i henhold til artikel 22, stk. 3, i direktiv 2002/22/EF, hvor der er vedlagt den anmeldelsesformular, som er angivet i denne henstilling.
                        
                     
                            
                        
                        
                           Ved »udkast til foranstaltning« forstås enhver foranstaltning, som en national tilsynsmyndighed pålægger over for en eller flere virksomheder, der udbyder offentlige kommunikationsnet, om krav til tjenesters kvalitet, der skal modvirke, at tjenesten forringes, og at trafikken over nettene hæmmes eller sinkes.
                        
                     
         
      ANMELDELSESPROCEDURE
   
   
               4.
            
            
               De udkast til foranstaltninger, der er omtalt i punkt 2, bør fremsendes til Kommissionen i form af den anmeldelsesformular, der er angivet i bilaget. Udkast til foranstaltninger, der anmeldes på denne måde, bør omfatte hvert af følgende punkter i den udstrækning, det er relevant:
               
                           a)
                        
                        
                           Et sammendrag, herunder:
                           
                                       i)
                                    
                                    
                                       identifikation af den eller de virksomheder, der udbyder offentlige kommunikationsnet, som er omfattet af udkastet
                                    
                                 
                                       ii)
                                    
                                    
                                       en gennemgang af årsagerne til foranstaltningen
                                    
                                 
                                       iii)
                                    
                                    
                                       de planlagte krav, som den nationale tilsynsmyndighed vil pålægge de pågældende virksomheder
                                    
                                 
                                       iv)
                                    
                                    
                                       den foreslåede fremgangsmåde
                                    
                                 
                     
                           b)
                        
                        
                           Den nationale tilsynsmyndigheds udkast til foranstaltning og alle støttedokumenter, herunder:
                           
                                       i)
                                    
                                    
                                       de relevante oplysninger og omstændigheder i den givne sag, der giver anledning til den planlagte indførelse af mindstekrav til tjenesters kvalitet over for en eller flere virksomheder, der udbyder offentlige kommunikationsnet
                                    
                                 
                                       ii)
                                    
                                    
                                       en vurdering af den foreslåede foranstaltning, især med hensyn til de politiske mål og reguleringsprincipper, der er fastsat i artikel 8 i direktiv 2002/21/EF
                                    
                                 
                                       iii)
                                    
                                    
                                       den foreløbige tidsramme for gennemførelsen af mindstekravene til tjenesters kvalitet
                                    
                                 
                                       iv)
                                    
                                    
                                       de specifikke metoder, der vil blive anvendt til at overvåge gennemførelsen af disse krav
                                    
                                 
                                       v)
                                    
                                    
                                       resultaterne af enhver offentlig høring, som den nationale tilsynsmyndighed måtte have gennemført vedrørende den foreslåede foranstaltning og
                                    
                                 
                                       vi)
                                    
                                    
                                       en eventuel udtalelse fra den nationale konkurrencemyndighed.
                                    
                                 
                     
         
               5.
            
            
               Anmeldelser bør indgives elektronisk med anmodning om at få tilsendt bekræftelse for modtagelsen. Dokumenter, der sendes elektronisk, antages at være modtaget af adressaten den dag, hvor de blev afsendt. Anmeldelser registreres i den rækkefølge, hvori de modtages.
            
         
               6.
            
            
               Anmeldelser får virkning fra det tidspunkt, hvor Kommissionen registrerer dem (registreringstidspunktet). Kommissionen vil på sit websted og ved elektronisk post til alle nationale tilsynsmyndigheder og BEREC bekendtgøre anmeldelsens registreringstidspunkt, emnet for anmeldelsen og eventuelle støttedokumenter, idet disse oplysninger behandles fortroligt i overensstemmelse med artikel 5 i direktiv 2002/21/EF.
            
         
               7.
            
            
               Anmeldelser skal indgives på et af EU's officielle sprog. Anmeldelsesformularen kan udfyldes på et andet officielt EU-sprog end det, der er anvendt i udkastet til foranstaltning. Kommissionens eventuelle bemærkninger eller henstillinger i henhold til artikel 22, stk. 3, i direktiv 2002/22/EF vil foreligge på samme sprog som det anmeldte udkast til foranstaltning, om muligt oversat til det sprog, der anvendes i anmeldelsesformularen.
            
         
               8.
            
            
               Efter anmodning fra en national tilsynsmyndighed vil Kommissionen uformelt drøfte et udkast til foranstaltning, inden det anmeldes.
            
         
               9.
            
            
               En national tilsynsmyndighed kan på et hvilket som helst tidspunkt beslutte at trække det anmeldte udkast til foranstaltning tilbage. I så fald slettes den anmeldte foranstaltning af registeret, og den pågældende nationale tilsynsmyndighed, andre nationale tilsynsmyndigheder og BEREC vil blive underrettet. Kommissionen vil offentliggøre en meddelelse herom på sit websted.
            
         
      TIDSFRISTER OG OPFØLGNING
   
   
               10.
            
            
               Kommissionen kan, især i forbindelse med vurderingen af et udkast til foranstaltning som omhandlet i punkt 2 a) eller b), og efter at have undersøgt alle relevante oplysninger, i overensstemmelse med artikel 22, stk. 3, i direktiv 2002/22/EF fremsætte bemærkninger eller henstillinger vedrørende udkastet, særligt når det drejer sig om foreslåede foranstaltninger, der kan påvirke det indre markeds funktionsevne negativt.
               Undersøgelsesperioden bør ikke vare længere end to måneder efter anmeldelsen af udkastet til foranstaltning, medmindre andet er aftalt mellem Kommissionen og den nationale tilsynsmyndighed.
            
         
               11.
            
            
               Inden for 15 dage efter anmeldelsen af udkast til foranstaltning og uanset punkt 10 kan:
               
                           i)
                        
                        
                           den nationale tilsynsmyndighed eller Kommissionen anmode om en rimelig forlængelse af undersøgelsesperioden, især på grund af undersøgelsens kompleksitet, eller
                        
                     
                           ii)
                        
                        
                           den nationale tilsynsmyndighed anmode om, at undersøgelsesperioden afkortes, hvis den under særlige omstændigheder vurderer, at det er nødvendigt at handle hurtigt for at sikre konkurrencen og beskytte slutbrugernes interesser.
                        
                     Hvis den nationale tilsynsmyndighed eller Kommissionen på baggrund af punkt i) eller ii) ønsker at forlænge eller afkorte den periode på to måneder, som undersøgelsesperioden kan vare, skal grundene hertil angives.
            
         
               12.
            
            
               Varigheden af en eventuel undtagelse fra tomånedersperioden omtalt i punkt 11 i) og ii) skal aftales på forhånd af Kommissionen og den nationale tilsynsmyndighed under hensyn til undersøgelsens kompleksitet og slutbrugernes og andre interessenters interesse i klare og forudsigelige regler for tjenesters kvalitet. Når der i henhold til punkt 11 i) er anmodet om en forlængelse af perioden, må den samlede undersøgelsesperiode ikke overskride tre måneder efter anmeldelsen af udkastet til foranstaltning.
               Kommissionen kan efter en indledende undersøgelse af anmeldelsen af udkastet til foranstaltning og uanset punkt 11 underrette den nationale tilsynsmyndighed om, at undersøgelsesperioden er afkortet til én måned.
            
         
               13.
            
            
               Når der som omtalt i punkt 11 og 12 aftales en undtagelse fra undersøgelsesperiodens tomånedersperiode, underretter Kommissionen den pågældende nationale tilsynsmyndighed, alle andre nationale tilsynsmyndigheder og BEREC og offentliggør en meddelelse herom på sit websted, hvor den aftalte varighed af undersøgelsesperioden angives.
            
         
               14.
            
            
               Efter registrering af en anmeldelse kan Kommissionen i henhold til artikel 5, stk. 2, i direktiv 2002/21/EF, og uden at det påvirker punkt 11 og 12 ovenfor, anmode den pågældende nationale tilsynsmyndighed om yderligere oplysninger eller afklaring af spørgsmål inden for en nærmere angivet tidsfrist. Tidsrammen for anmeldelsesproceduren vil blive forlænget med det antal dage, der går før modtagelsen af de ønskede oplysninger. De nationale tilsynsmyndigheder bør bestræbe sig på at meddele de ønskede oplysninger i god tid, hvis de er let tilgængelige.
            
         
               15.
            
            
               Hvis Kommissionen i henhold til artikel 22, stk. 3, i direktiv 2002/22/EF fremsætter bemærkninger eller henstillinger om foreslåede foranstaltninger, der fastsætter eller ændrer mindstekrav til tjenester, underretter den den pågældende nationale tilsynsmyndighed herom elektronisk og offentliggør disse bemærkninger eller henstillinger på sit websted.
            
         
               16.
            
            
               Hvis Kommissionen ikke fremsætter bemærkninger eller henstillinger underretter den den pågældende nationale tilsynsmyndighed, alle andre nationale tilsynsmyndigheder og BEREC og offentliggør en meddelelse herom på sit websted.
            
         
               17.
            
            
               En national tilsynsmyndighed bør ikke vedtage en planlagt foranstaltning omhandlet i punkt 2 a) eller b), før den i punkt 10-12 omtalte undersøgelsesperiode er afsluttet. Hvis Kommissionen ikke fremsætter bemærkninger eller henstillinger inden for den aftalte tidsramme, kan den nationale tilsynsmyndighed vedtage det anmeldte udkast til foranstaltning. Udkast til foranstaltninger under punkt 2 c) kan vedtages af den nationale tilsynsmyndighed på et hvilket som helst tidspunkt efter anmeldelsen.
            
         
               18.
            
            
               Når en national tilsynsmyndighed vedtager en foranstaltning i henhold til artikel 22, stk. 3, i direktiv 2002/22/EF, skal den underrette Kommissionen om den vedtagne foranstaltning. Kommissionen offentliggør hver vedtaget foranstaltning på sit websted under hensyntagen til bestemmelserne om fortrolighed i artikel 5 i direktiv 2002/21/EF.
            
         
      SUPPLERENDE BESTEMMELSER
   
   
               19.
            
            
               I henhold til Rådets forordning (EØF, Euratom) nr. 1182/71 (4) skal alle tidsfrister i denne henstilling beregnes således:
               
                           a)
                        
                        
                           Hvis en tidsfrist udtrykt i dage, uger eller måneder skal regnes fra det øjeblik, hvor en begivenhed indtræffer, medregnes den dag, hvor begivenheden indtræffer, ikke ved beregningen af fristen.
                        
                     
                           b)
                        
                        
                           En tidsfrist udtrykt i uger eller måneder udløber med udgangen af den dag i den sidste uge eller måned, som har den samme benævnelse eller talangivelse, som den dag, der indleder fristen. Hvis den dag, der er afgørende for udløbet af en tidsfrist, der er udtrykt i måneder, ikke forekommer i fristens sidste måned, udløber fristen med udgangen af denne måneds sidste dag.
                        
                     
                           c)
                        
                        
                           I tidsfristerne skal medregnes officielle helligdage, lørdage og søndage.
                        
                     
                           d)
                        
                        
                           Alle dage — undtagen officielle og/eller offentlige helligdage, lørdage og søndage — betragtes som arbejdsdage. Når en tidsfrist udløber på en lørdag, en søndag eller en officiel helligdag, forlænges den til udgangen af den først følgende arbejdsdag. Den liste over officielle helligdage, som Kommissionen udarbejder, offentliggøres inden hvert års begyndelse i Den Europæiske Unions Tidende.
                        
                     
         
               20.
            
            
               Kommissionen vil i samarbejde med de nationale tilsynsmyndigheder og BEREC overvåge anvendelsen af anmeldelsesproceduren. Kommissionen vil to år efter offentliggørelsen i Den Europæiske Unions Tidende vurdere, om denne henstilling skal revideres.
            
         
               21.
            
            
               Denne henstilling er rettet til medlemsstaterne.
            
         
      Udfærdiget i Bruxelles, den 12. december 2012.
      
         
            På Kommissionens vegne
         
         Neelie KROES
         
            Næstformand
         
      
   
   
      (1)  EFT L 108 af 24.4.2002, s. 51.
   
      (2)  EFT L 108 af 24.4.2002, s. 33.
   
      (3)  Se BEREC Guidelines for Quality of Service in the scope of Net Neutrality, BoR (12) 32.
   
      (4)  EFT L 124 af 8.6.1971, s. 1.
   
      BILAG
      
         Formular til anmeldelse af planlagte foranstaltninger efter artikel 22, stk. 3, i direktiv 2002/22/EF
      
      INDLEDNING
      Af denne formular fremgår det, hvilke oplysninger de nationale tilsynsmyndigheder skal give Kommissionen, når de anmelder udkast til foranstaltninger efter artikel 22, stk. 3, i direktiv 2002/22/EF.
      Kommissionen vil drøfte spørgsmål om anvendelsen af artikel 22, stk. 3, med de nationale tilsynsmyndigheder, især på møder inden anmeldelsen indgives. De nationale tilsynsmyndigheder opfordres derfor til at konsultere Kommissionen om alle aspekter ved anmeldelsesformularen og især om, hvilke oplysninger de skal give, eller om muligheden for fritagelse for forpligtelsen til at give bestemte oplysninger i forbindelse med foranstaltninger, der fastsætter mindstekrav til tjenesters kvalitet i henhold til artikel 22, stk. 3, i direktiv 2002/22/EF.
      Kommissionen har brug for en sammenfatning, herunder: i) identifikation af den eller de virksomheder, der udbyder offentlige kommunikationsnet, som er omfattet af udkastet, ii) en gennemgang af årsagerne iii) de planlagte krav, som den nationale tilsynsmyndighed vil pålægge de pågældende virksomheder, og iv) den foreslåede fremgangsmåde.
      Anmeldelsesformularen skal vedhæftes den nationale tilsynsmyndigheds udkast til foranstaltning, indeholdende en fyldestgørende begrundelse og en redegørelse for proportionaliteten af de foreslåede foranstaltninger, jf. punkt 1 og 2 i denne henstilling. Udkastet til foranstaltning bør indeholde: i) de relevante oplysninger og omstændigheder i den givne sag, der giver anledning til den planlagte indførelse af mindstekrav til tjenesters kvalitet over for en eller flere virksomheder, der udbyder offentlige kommunikationsnet, ii) en vurdering af den foreslåede foranstaltning, især med hensyn til de politiske mål og reguleringsprincipper, der er fastsat i artikel 8 i direktiv 2002/21/EF, iii) den foreløbige tidsramme for gennemførelsen af mindstekravene til tjenesters kvalitet og de specifikke metoder, der vil blive anvendt til at overvåge gennemførelsen af disse krav, iv) resultaterne af enhver forudgående offentlige høring, som den nationale tilsynsmyndighed måtte have gennemført, og vi) en eventuel udtalelse fra den nationale konkurrencemyndighed.
      SAMMENFATNING
      
                  Beskriv kort indholdet af det anmeldte udkast til foranstaltning:
               
               
                   
               
            
                  Angiv referencenummeret for en eventuel tidligere anmeldelse af udkast i henhold til artikel 22, stk. 3
               
               
                   
               
            
                  Angiv den eller de virksomheder, som er berørt af kravene i udkastet til foranstaltningen:
               
               
                   
               
            
                  Giv en kort begrundelse:
               
               
                   
               
            
                  Beskriv kort de planlagte krav:
               
               
                   
               
            
                  Beskriv kort den foreslåede fremgangsmåde:
               
               
                   
               
            
                  Henvisning til det anmeldte udkast til foranstaltning (med link til internettet, hvis muligt):